OSNOVA
Správa zo zahraničnej pracovnej cesty
1.  Účastník ZPC:
Titul, meno a priezvisko: Mgr. Zuzana Vojtová
Pracovisko: Výskumný ústav detskej psychológie a patopsychológie, Trnavská cesta 112, 821 02 Bratislava
Pracovné zaradenie: Psychológ – výskumný pracovník, 
Znalosť jazykov: Anglický, nemecký jazyk

2.  Zahraničná pracovná cesta:
Štát: Spojené kráľovstvo Veľkej Británie a Severného Írska
Mesto: Cardiff (Wales)
Vykonaná v dňoch: 14. – 19.11. 2010,
Prijímajúca organizácia: ContinYou Cymru, 
Adresa: Anchor Court
              First Floor
              Keen Road
              Cardiff CF24 5JW
              Telephone: 029 2047 8929
              Fax: 029 2047 8930
Účel cesty:  
Študijná návšteva s názvom Community focused schools: Improving learning and Wellbeing for Children and Young People, Families and Communities, v rámci Prierezového programu, v rámci Programu celoživotného vzdelávania
Spôsob financovania: 
Všetky náklady hradené z prideleného finančného príspevku (grantu) od Slovenskej akademickej asociácie pre medzinárodnú spoluprácu, Národnej agentúry programu celoživotného vzdelávania
 
3.  Rámcový program pobytu:
14.11.  22.00  -    príchod do hotela, Cardiff
15.11. 10.00. – Cardiff University, oficiálne privítanie a úvodné prezentácie organizátora      a partnerských inštitúcií
	14.00 – prezentácie štrnástich medzinárodných účastníkov štúdijnej návštevy (SR, ČR, Francúzko, Belgicko, Rumunsko, Nórsko, Španielsko, Estónsko, Turecko, Nemecko)
16.11.  – účasť na koždoročnej konferencii ContinYou Cymru : Community Focused Schools: Addressing Child Poverty, miesto:  The Pavilion, Llandrindod Wells
17.11.	– návšteva strednej školy (11-18 rokov) Mountain Ash Coprehensive School, Rhondda Cynon Taff, stretnutie s predstaviteľmi školy, so zameraním na koordináciu medziagentúrnej spolupráce, vízie a stratégie školy, podpora širšieho spektra potrieb detí a mladých ľudí a ich rodín, spolupráca so základnými školami, vedenie a riadenie školy

18.11. – návšteva základnej školy (5 –11rokov) White Rose Primary School, stretnutie s predstaviteľmi školy, so zameraním na koordináciu medziagentúrnej spolupráce, vízie a stratégie školy, podpora širšieho spektra potrieb detí a mladých ľudí a ich rodín, spolupráca so strednými školami, vedenie a riadenie školy, integrované detské centrum a informačné centrum
-	návšteva strednej školy (11-16 rokov) Blackwood Comprehensive School, stretnutie s predstaviteľmi školy, so zameraním na koordináciu medziagentúrnej spolupráce, vízie a stratégie školy, podpora širšieho spektra potrieb detí a mladých ľudí a ich rodín, spolupráca so strednými školami, vedenie a riadenie školy, prezentácie žiakov školy
19.11.  –  záverečné stretnutie, kompletizácia skupinovej správy pre CEDEFOP

4.  Stručný priebeh rokovaní, resp.  študijného pobytu:
Zámerom študijnej návštevy bolo dozvedieť sa viacej o koncepte školy zameranej na komunitu – komunitnej škole. Podľa úvodných prezentácií sú vo Walese oblasti s vyššou mierou chudoby  (oblasti bývalých uhoľných baní) a podľa ich štatistík každé tretie dieťa žije v chudobe. Spôsob ako bojovať s chudobou a sociálnou znevýhodnenosťou vidia miestne inštitúcie v koncepte komunitnej školy, keďže výskumy preukázali silné prepojenie medzi chudobou a nízkou školskou úspešnosťou. Výskumy tiež ukázali, že mnohé faktory mimo školy majú významný dopad na wellbeing detí a mladých ľudí a ich schopnosť učiť sa a byť v škole úspešní. Patria medzi ne chudoba, rodinná situácia, bývanie a zdravie. Preto ak chcú školy byť úspešné, musia vedieť ako efektívne spolupracovať s inými školami, rodičmi, miestnou komunitou, inštitúciami a dobrovoľníckymi organizáciami. Efektívna škola = komunitná škola, ktorá identifikuje potreby a priority a poskytuje napr. mimo - vyučovacie príležitosti k učeniu cez rôzne krúžky, raňajkový klub, klub domácich úloh, poskytnutie svojich priestorov a zariadení pre širšiu komunitu; rodinné, medzigeneračné a celoživotné učenie a rozvoj zručností; koordináciu ostatných inštitúcií zameraných na prácu s deťmi a rodinami; tým, že je to „zdravá škola“ alebo „eko - škola“. 
Navštívené školy prezentovali svoje projekty a programy ako príklady dobrej praxe komunitnej školy, napr. program rozvoja emocionálnych a sociálnych zručností, program zameraný na zvyšovanie sebaúcty, integrované detské centrum pre deti od dvoch rokov, spolupráca so seniormi. Veľa priestoru bolo venovaného aj problematike koordinácie a riadenia týchto všetkých aktivít a najmä spolupráce s ostatnými inštitúciami na úrovni školy i regionálnej úrovni, čo bolo veľmi inšpiratívne, keďže aj u nás napriek rozmanitosti služieb pre deti a rodiny, chýba ich efektívne prepojenie a vzájomná komunikácia.

5.  Odporúčané závery:
Koncept komunitnej školy sa v súčasnosti rozvíja aj v Českej republike, ktorá môže byť inšpiráciou a zdrojom informácii aj pre naše školy, Tento koncept je obzvlášť vhodný pre deti, ktoré pochádzajú zo sociálne znevýhodneného prostredia ohrozené sociálnou exklúziou a celé takéto komunity. Vo všeobecnosti vidím potenciál v rozširovaní školy ako vzdelávacej inštitúcie na inštitúciu, ktorá dokáže napĺňať aj ostatné nie menej dôležité potreby detí a ich rodín v snahe zefektívniť svoju vzdelávaciu rolu. 

6.	Prehľad prinesenej dokumentácie a miesto jej uloženia
Akčný plán pilotnej školy pre medzinárodné štandardy komunitne zameraných škôl
Tranzitný plán škôl združených pod Mountain Ash Comprehensive School Cluster
miesto uloženia: VÚDPaP, Z. Vojtová
informačný zdroj: www.continyou.org.uk

7.	Osobitne vyhodnotený očakávaný prínos ZPC
Využitie poznatkov o realizácii spolupráce a využití zdrojov v komunite v rámci koordinácie preventívnych aktivít. Rozvíjanie niektorých konceptov a programov zameraných na rozvoj osobnosti žiaka.

8.    Spôsob zverejnenia výsledkov ZPC, prenos získaných informácií
Informovanie kolegov a VÚDPaPe prostredníctvom prezentácie. Zverejnenie skupinového reportu na stránke CEDEFOP-u a tejto správy na stránke MŠVVŠ SR. 
Súhlasím so zverejnením správy na internete

Správu vypracoval: Mgr. Zuzana Vojtová
Dátum: 3.12. 2010
Správu schválil:  PhDr. Ľubomír Páleník, CSc.